Diari Oficial de la Generalitat Valenciana


Sumari del DOGV 1281, del 09-04-1990 (1990/817121)

DECRET 57/1990, de 26 de març, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports.
-------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/03/26/57/dof/vci/html**

### Dades del document

Número de DOGV
:   1281

Data del DOGV
:   09-04-1990

Secció del DOGV
:   DISPOSICIONS GENERALS

Número del document
:   1990/817121


Data del document
:   26-03-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

Decret 57/1990, de 26 de març, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports.  
El canvi substancial del marc instrumental per a la definició i desplegament de la política urbanística, experimentat els darrers anys com a conseqüència de la pràctica culminació del procés d?adaptació al que disposa la Llei 19/1975, de 2 de maig, de Reforma de la Llei sobre Règim del Sòl i Ordenació Urbana, la promulgació per la Generalitat Valenciana de la Llei 6/1989, de 7 de juliol, d'Ordenació del Territori de la Comunitat Valenciana, juntament al Decret 10/1989, de 13 de febrer, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports, com a conseqüència de la creació de l'Agència del Medi Ambient i atribució de les funcions en matèria d'ordenació del territori a la Direcció General d'Urbanisme, obliga a la reestructuració dels serveis d'aquesta Direcció General per a la millor adequació a les funcions i comeses que d'ara endavant han d'assenyalar-se.  
Per aquests motius es modifica:  
L?article tres, apartat dos, del reglament, pel que fa a la denominació de la Direcció General, en el qual es canvia aquesta, i es fa que corresponga amb les noves competències i funcions, i s'entendrà que és aplicable en tots els casos en els quals s'esmente aquest òrgan directiu.  
L?article vint-i-dos, en el qual es complementen les noves funcions encomanades a la Direcció General.  
L?article vint-i-tres, ' en el qual es recull la completa reestructuració dels serveis de la Direcció General amb la definició de les seues funcions.  
S'afegeix:  
L?articie cinquanta-cinc que estableix i desplega l?estructura i funcions dels Serveis Territorials, disposa la connexió administrativa amb les Comissions Territorials d'Urbanisme, a través de les Secretaries Permanents d'aquestes últimes.  
En l?àmbit de la Direcció General d?Arquitectura i Habitatge i com a conseqüència de l'aplicació de la nova legislació en la matèria, s'estructura la Divisió de Promoció Pública en dos serveis:  
Servei de Projectes i Obres i Servei de Gestió Immobiliària i Promotors Públics.  
Es per això que en virtut del que estableix l'article 70 de la Llei 5/1983, de 30 de desembre, de Govern Valencià, a proposta del Conseller d'Obres Públiques, Urbanisme i Transports i amb la deliberació prèvia del Consell de la Generalitat Valenciana, en sessió celebrada el dia 26 de març de 1990,  
DECRETE:  
Article únic  
Es modifiquen els articles 3, 22, 23 i 36 i s'afegeix l'article 55 del Reglament Orgànic i Funcional de la Conselleria d'Obres Públiques, Urbanisme i Transports, que quedaran redactats de la manera següent:  
«Article tres, apartat dos. Les Direccions Generals que integren la Conselleria d'Obres Públiques, Urbanisme i Transports són les següents:  
- Obres Públiques.  
- Urbanisme i Ordenació Territorial.  
- Transports.  
- Arquitectura i Habitatge.»  
«Article vint-i-dos  
La Direcció General d'Urbanisme i Ordenació Territorial és l?òrgan directiu de la Conselleria d'Obres Públiques, Urbanisme i Transports que, sota la direcció superior del Conseller, programa i executa la política de la Conselleria i exerceix les seues competències en matèria d'ordenació del territori i urbanisme.  
Les funcions de la Direcció General d'Urbanisme i Ordenació Territorial són les següents:  
1. L?exercici de la política territorial, mitjançant el desplegament dels instruments d'ordenació del territori definits en la Llei de la Generalitat Valenciana 6/1989, de 7 de juliol.  
2. La definició, supervisió i tutela del desplegament i execució dels instruments d'ordenació territorial.  
3. La cooperació i coordinació amb les distintes Administracions Públiques amb intervenció o incidència territorial en funció de les seues respectives competències, i també la difusió i conscienciació pública referida als problemes territorials de la Comunitat Valenciana.  
4. La definició i programació de la política del sòl i ordenació urbana.  
5. La supervisió, tutela i foment de l'activitat urbanística en tot el territori de la Comunitat Valenciana.  
6. La proposta d'elaboració de Plans d'Urbanisme.  
7. La redacció d'estudis, plans i projectes que hi siguen encomanades per l'autoritat competent.  
8. La cooperació amb entitats urbanístiques de l'administració central, local o institucional i privades.  
9. Les que, en un futur, puga encomanar-li el titular de la Conselleria, per delegació de les pròpies o el desplegament i compliment de la normativa vigent.»  
«Article vint-i-tres  
La Direcció General d'Urbanisme i Ordenació Territorial s'estructura en els serveis següents, per tal de desplegar les funcions que té atribuïdes:  
1. Servei de Coordinació Territorial, amb les funcions de:  
a) Supervisió i coordinació de les actuacions que en matèria urbanística es despleguen en els Serveis Territorials.  
b) Elaboració dels informes, estudis i anàlisis necessaris per a la determinació de criteris i directrius de política urbanística i adequació d'aquesta a les de les diferents administracions competents en la matèria, i, especialment, les referides a temes d'ordenació territorial.  
c) Redacció d'intruccions i circulars en matèria de planejament i disciplina urbanística.  
d) Redacció de propostes legislatives actuant conjuntament i coordinadament amb el Servei Jurídic de la Conselleria, i assessorament en legislació i jurisprudència.  
2. Servei de Cooperació i Gestió Urbanística, amb les funcions de:  
a) Cooperació amb les diverses administracions públiques, i especialment amb l'administració local, en matèria urbanística i assessorament general.  
b) Redacció i/o direcció de plans, projectes i instruments de gestió urbanística.  
c) Divulgació de directrius, normes i instruccions en matèria urbanística.  
3. Servei d'Informació i Divulgació Territorial, amb les funcions de:  
a) Creació, manteniment i gestió de l'arxiu documental i cartogràfic.  
b) Creació, manteniment i gestió d'un sistema d'informació territorial per aplicar-lo en els processos d'anàlisi, planificació í control.  
c) Difusió i divulgació de la informació territorial.  
4. Servei d'Ordenació Territorial, amb les funcions de:  
Elaboració dels treballs d'anàlisi, diagnòstics i planificació corresponent amb els instruments previstos en la Llei d'Ordenació del Territori i la normativa que la desplega.»  
«Article trenta-sis  
Correspon a la Divisió de Promoció Pública la programació, gestió, control i seguiment de tot tipus d'actuacions, inversores, financeres o de subvenció, tant directes com concertades, referents a obres d'urbanització, d'arquitectura, d'habitatge i de sòl; el seguiment i la coordinació administrativa múltiple relacionada amb la promoció pública; i l?impuls, foment, control i seguiment de l'activitat dels promotors públics d'habitatges i dels programes de renovació urbana.  
Estarà integrada pels serveis següents:  
- Servei de Projectes i Obres, al qual correspon la programació, preparació, tramitació, control i seguiment de tots els aspectes del projectes i l?execució d'obres directament o a través de subvencions; i també la supervisió tècnica dels projectes, si cal, cosa per la qual podrà actuar com a Unitat Destacada de l?Oficina de Supervisió de Projectes de la Conselleria.  
- Servei de Gestió Immobiliària i de Promotors Públics, al qual correspon la preparació d'actuacions, valoracions, compra i expropiació de terrenys, administració i venda d'aquests; conservació, reparació, venda, lloguer i cessió d'immobles, foment, programació, tramitació, gestió i seguiment d'actuacions en matèria de promoció d'habitatges de promotors públics; l?establiment de criteris generals i coordinació de les actuacions desplegades pels serveis territorials en aquestes matèries; programació, tramitació i seguiment de convenis de finançament amb ens locals sobre actuacions protegibles en matèria d'habitatge i de sòl; i el foment, impuls, tramitació, gestió i seguiment d'actuacions de renovació urbana com també el control, tramitació i seguiment de les subvencions establertes en la normativa vigent en les matèries anteriors i les derivades d'acords específics.»  
«Article cinquanta-cinc  
U. Els Serveis Territorials d'Urbanisme i Ordenació Territorial seran els d'Alacant, Castelló i València amb àmbit provincial.  
Dos. Corresponen als Serveis Territorials les funcions que hi delegue el Secretari General o el Director General d'Urbanisme i Ordenació Territorial.  
- Aplicació i control, en els àmbits respectius, en matèria de planejament, gestió i disciplina urbanística i també pel que fa als instruments d?ordenació territorial, d'acord amb els criteris i directrius emanats de la Direcció General; assumint administrativament i funcionalment les tasques encomanades a les secretaries permanents de les comissions territorials d'urbanisme.»  
DISPOSICIONS FINALS  
Primera  
El Conseller d'Obres Públiques, Urbanisme i Transports dictarà les disposicions necessàries per al desplegament del que estableix aquest decret, amb l'informe previ de la Conselleria d'Economia i Hisenda, i d?Administració Pública.  
Segona  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 26 de març de 1990.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports,   
EUGENIO L. BURRIEL DE ORUETA


Còpia Permalink ELI